CELEX: 32017R1501
Language: da
Date: 2017-08-24 00:00:00
Title: Rådets forordning (EU) 2017/1501 af 24. august 2017 om ændring af forordning (EF) nr. 329/2007 om restriktive foranstaltninger over for Den Demokratiske Folkerepublik Korea

26.8.2017   
            
            
               DA
            
            
               Den Europæiske Unions Tidende
            
            
               L 221/1
            
         RÅDETS FORORDNING (EU) 2017/1501
   af 24. august 2017
   om ændring af forordning (EF) nr. 329/2007 om restriktive foranstaltninger over for Den Demokratiske Folkerepublik Korea
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Foranstaltningerne i afgørelse (FUSP) 2016/849 får virkning ved Rådets forordning (EF) nr. 329/2007 (2).
            
         
               (2)
            
            
               Bilag IV til forordning (EF) nr. 329/2007 indeholder en liste over de personer, enheder og organer, som Sanktionskomitéen eller FN's Sikkerhedsråd har identificeret, og som er omfattet af indefrysningen af pengemidler og økonomiske ressourcer i medfør af nævnte forordning.
            
         
               (3)
            
            
               Bilag V til forordning (EF) nr. 329/2007 indeholder en liste over de personer, enheder og organer, som Rådet har opført på listen, da de ikke er opført på listen i bilag IV, og som er omfattet af indefrysningen af pengemidler og økonomiske ressourcer i medfør af nævnte forordning.
            
         
               (4)
            
            
               Den 5. august 2017 vedtog FN's Sikkerhedsråd resolution 2371 (2017), hvori det indførte nye foranstaltninger over for Nordkorea. FN's Sikkerhedsråd tilføjede bl.a. ni fysiske personer og fire juridiske personer til listen over personer og enheder, der er omfattet af restriktive foranstaltninger. FN's Sikkerhedsråd fastsatte også undtagelser fra disse foranstaltninger med hensyn til to juridiske personer, nemlig Foreign Trade Bank (FTB) og Korean National Insurance Company (KNIC).
            
         
               (5)
            
            
               Kommissionens gennemførelsesforordning (EU) 2017/1457 (3) giver virkning til de nye foranstaltninger ved at medtage navnene på de relevante fysiske og juridiske personer i bilag IV til forordning (EF) nr. 329/2007. Da en juridisk person, nemlig KNIC, tidligere var opført i bilag V til forordning (EF) nr. 329/2007, bør denne nu udgå herfra.
            
         
               (6)
            
            
               Rådets afgørelse (FUSP) 2017/1504 (4) ændrede afgørelse (FUSP) 2016/849 for at afspejle de sager, hvor restriktive foranstaltninger over for FTB og KNIC ikke finder anvendelse, jf. resolution 2371 (2017).
            
         
               (7)
            
            
               Forordning (EF) nr. 329/2007 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 329/2007 foretages følgende ændringer:
   
               1)
            
            
               Artikel 8a affattes således:
               »Artikel 8a
               De i artikel 6, stk. 1 og 4, omhandlede forbud finder ikke anvendelse på pengemidler og økonomiske ressourcer, som tilhører eller er stillet til rådighed for Foreign Trade Bank eller Korean National Insurance Company (KNIC), hvis sådanne pengemidler og økonomiske ressourcer udelukkende er beregnet til officielle formål for en diplomatisk eller konsulær mission i Nordkorea eller aktiviteter i forbindelse med humanitær bistand, som udføres af eller i samarbejde med FN.«
            
         
               2)
            
            
               Artikel 11c affattes således:
               »Artikel 11c
               Uanset forbuddene i FN's Sikkerhedsråds resolution 1718 (2006), 1874 (2009), 2087 (2013), 2094 (2013), 2070 (2016), 2321 (2016), 2356 (2017) og 2371 (2017) kan den relevante kompetente myndighed i en medlemsstat, som anført på webstederne i bilag II, give tilladelse til enhver aktivitet, forudsat at Sanktionskomitéen efter en konkret og individuel vurdering har fastslået, at aktiviteten er nødvendig for at fremme det arbejde, der udføres af internationale organisationer og ikkestatslige organisationer, som gennemfører bistands- og nødhjælpsaktiviteter i Nordkorea til gavn for civilbefolkningen i Nordkorea, i henhold til punkt 46 i FN's Sikkerhedsråds resolution 2321 (2016).«
            
         
               3)
            
            
               Bilag V til forordning (EF) nr. 329/2009 ændres som anført i bilaget til nærværende forordning.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. august 2017.
      
         
            På Rådets vegne
         
         M. MAASIKAS
         
            Formand
         
      
   
   
      (1)  EUT L 141 af 28.5.2016, s. 79.
   
      (2)  Rådets forordning (EF) nr. 329/2007 af 27. marts 2007 om restriktive foranstaltninger over for Den Demokratiske Folkerepublik Korea (EUT L 88 af 29.3.2007, s. 1).
   
      (3)  Kommissionens gennemførelsesforordning (EU) 2017/1457 af 10. august 2017 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea (EUT L 208 af 11.8.2017, s. 33).
   
      (4)  Rådets afgørelse (FUSP) 2017/1504 af 24. august 2017 om ændring af Rådets afgørelse (FUSP) 2016/849 om restriktive foranstaltninger over for Den Demokratiske Folkerepublik Korea (se side 22 i denne EUT).
   
      BILAG
      I forordning (EF) nr. 329/2007, bilag V, litra d), udgår følgende:
      
         
                      
                  
                  
                     »Navn (og eventuelle kaldenavne)
                  
                  
                     Identificerende oplysninger
                  
                  
                     Begrundelse
                  
               
                     1.
                  
                  
                     Korea National Insurance Corporation (KNIC) og dets filialer (alias: Korea Foreign Insurance Company)
                  
                  
                     Haebangsan-dong, Central District, Pyongyang, Nordkorea
                     Rahlstedter Strasse 83 a, 22149 Hamburg.
                     Korea National Insurance Corporation of Alloway, Kidbrooke Park Road, Blackheath, London SE30LW
                  
                  
                     Korea National Insurance Corporation (KNIC), en statsejet og -kontrolleret virksomhed, genererer væsentlige indtægter, herunder i udenlandsk valuta, som kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben. Derudover er KNIC's hovedkvarter i Pyongyang forbundet med det koreanske arbejderpartis Office 39, som er opført på listen.«